SC คาดกำไรไตรมาส 2Q58 สุดแจ่มยอดขายตามเป้าแนะซื้อมีอัพไซด์ 25%
SC คาดการณ์กำไรสุทธิไตรมาส 2/58 โดดเด่นในอุตสาหกรรมเป็น 445 ล้านบาท โตก้าวกระโดด 36% เทียบช่วงเดียวกันของปีก่อนและ 179% เทียบไตรมาสก่อนหน้า คงคำแนะนำ ซื้อ ราคาปิดมีส่วนเพิ่มเทียบกับราคาพื้นฐานถึง 25% และคาดว่าอัตราผลตอบแทนปันผลปี 58 มากเป็น 5% จุดแข็งคือ เจาะตลาดลูกค้าเป้าหมายเป็นระดับสูง จึงได้รับผลกระทบน้อยจากกำลังซื้อในประเทศที่ด้อยลง
9 ก.ค. 2558

บล.ดีบีเอส วิคเคอร์ส ระบุในบทวิเคราะห์วันนี้ (9 ก.ค. ) ว่า บริษัท เอสซี แอสเสท คอร์ปอเรชั่น จำกัด (มหาชน) หรือSC คาดการณ์กำไรสุทธิไตรมาส 2/58 โดดเด่นในอุตสาหกรรมเป็น 445 ล้านบาท โตก้าวกระโดด 36% เทียบช่วงเดียวกันของปีก่อนและ 179% เทียบไตรมาสก่อนหน้า ผลพวงจากรายได้จากการขายสดใส ทั้งการโอนแนวราบและคอนโด เดอะ เครสท์ สุขุมวิท 34 ที่แข็งแกร่งมาก
สำหรับยอดขาย (Presales) ไตรมาส 2/58 เป็น 3.2 พันล้านบาท เพิ่ม 40% เทียบช่วงเดียวกันของปีก่อนและ 19% เทียบไตรมาสก่อนหน้า ถือว่าน่าประทับใจ รวมยอดขายครึ่งแรกปี58 คือ 5.9 พันล้านบาท หรือ 45% เทียบกับเป้าหมายปีนี้ที่ 13 พันล้านบาท จึงมีโอกาสสูงที่จะทะลุเป้า
ด้านการเปิดขายโครงการใหม่แนวราบ 3 โครงการ ในไตรมาส 3/58 และ คอนโด 2 โครงการใน ไตรมาส4/Q58 จะยิ่งช่วยเสริมยอดขาย
คงคำแนะนำ ซื้อ ราคาปิดมีส่วนเพิ่มเทียบกับราคาพื้นฐานถึง 25% และคาดว่าอัตราผลตอบแทนปันผลปี 58 มากเป็น 5% จุดแข็งคือ เจาะตลาดลูกค้าเป้าหมายเป็นระดับสูง จึงได้รับผลกระทบน้อยจากกำลังซื้อในประเทศที่ด้อยลง
 